Manuel Fontán

Manuel Fontán Señoráns, nado en Vilanova de Arousa o 17 de abril de 2001, é un deportista galego que compite en piragüismo na modalidade de augas tranquilas. Foi dúas veces campión do mundo no C4 500 metros (2022 e 2023).

 Traxectoria 
Pertencente ao Náutico O Muíño de Ribadumia, foi internacional con España dende a categoría cadete. Gañou os Xogos Europeos da Xuventude en Hungría nas categorías C1 200 e C1 500, e foi subcampión de Europa Júnior no C1 1000 en Auronzo. 

En 2022 proclamouse no Canadá campión do mundo na proba de C4 500 m, xunto aos tamén galegos Adrián Sieiro e Pablo Graña e o balear Joan Moreno, título que revalidou ao ano seguinte en Duisburgo. Tamén en 2023 logrou dúas pratas no Campionato Europeo sub-23 en Montemor-o-Velho, nas probas de C2 1000 metros (xunto a Diego Dominguez) e no C2 500 metros (xunto a Martín Jácome).

En 2024 disputou o Campionato de Europa na localidade húngara de Szeged, conseguindo o bronce no C2 200 metros, xunto a Sieiro. 
 Palmarés internacional 
Campionato MundialAnoLugarMedallaCompetición2022 Dartmouth OuroC4 500 m2023 Duisburgo OuroC4 500 m2024 Samarcanda BronceC4 500 m mixto2025 Milán PrataC4 500 mCampionato EuropeoAnoLugarMedallaCompetición2024 Szeged Bronce

 Notas 

Categoría:Nados en 2001
Categoría:Nados en Vilanova de Arousa
Categoría:Piragüistas de Galicia
Categoría:Personalidades de Galicia sen imaxes